als_Latn dik_Latn sag_Latn
Lidhja Demokratike e Kosovës ka shprehur përkushtimin dhe vendosmërinë për themelimin e institucioneve të reja të vendit dhe ndryshimin e qeverisjes.
Kryesia e Lidhjes Demokratike të Kosovës (LDK), në mbledhjen e mbajtur sot, ka konfirmuar rolin dhe angazhimin e plotë të LDK-së si prijëse e koalicionit të shumicës parlamentare, thuhet në njoftimin lëshuar nga LDK.
LDK-ja konsideron se koalicioni i shumicës parlamentare ka përgjegjësinë që të punojë intensivisht për themelimin e institucioneve të reja të vendit.
LDK-ja edhe një herë shpreh domosdonë që në Kosovë të ndërrohet mënyra e qeverisjes dhe së vendit i duhen institucione me vizion evropian, një qeveri demokratike që do të jetë e përkushtuar në luftën kundër korrupsionit dhe krimit të organizuar, si dhe për zhvillimin ekonomik dhe të qëndrueshëm, thuhet në kumtesë.
als_Latn als_Latn als_Latn als_Latn